Tatjana Zatulovska

Tatjana Zatulovska (; ;  Baku  — ) bija PSRS un Krievijas starptautiskā lielmeistare šahā (1976), kas kopš 2000. gada pārstāvēja Izraēlu.

 Biogrāfija 
No 1960. gadu sākuma līdz 1970. gadu beigām bija viena no vadošajām PSRS šahistēm. 1962. gadā uzvarējusi PSRS sieviešu šaha čempionātā, bet 1960. un 1963. gadā dalījusi šajā turnīrā 1.-2. vietu, taču abas reizes zaudējusi papildu mačos par čempiones nosaukumu. Divas reizes sporta biedrības komandas Burevestnik sastāvā uzvarējusi PSRS komandu kausā šahā (1961, 1968).OlimpBase :: Soviet Team Chess Cup :: Tatiana Zatulovskaya Līdz 1972. gadam PSRS komandu čempionātos šahā pārstāvējusi Azerbaidžanu, vēlāk pārcēlusies uz dzīvi Maskavā.OlimpBase :: Soviet Team Chess Championship :: Tatiana Zatulovskaya Daudzu starptautisko sieviešu šaha turnīru laureāte, uzvarējusi Sinajā (Rumānija, 1968), Balatonsēplakā (Ungārija, 1970), Veikanzē (Nīderlande, 1972) un Pjotrkovā Tribunalskā (1979). Par panākumiem turnīros FIDE 1961. gadā Zatulovskai piešķīra starptautiskās meistares (WIM), bet 1976. gadā - starptautiskās lielmeistares (WGM) nosaukumu.

1961. gadā pirmo reizi piedalījusies Pasaules šaha čempiones izcīņas cikla pretendentu turnīrā, kurā ierindojusies 6. vietā.1961 Candidates Tournament 1964. gadā Suhumi pretendentu turnīrā dalījusi 1.-3. vietu ar Allu Kušniru un Milunka Lazareviču.1964 Candidates Tournament Taču papildu turnīrā 1964. gada decembrī Maskavā par tiesībām spēlēt maču par Pasaules čempiones nosaukumu ar toreizējo Pasaules čempioni Nonu Gaprindašvili nospēlējusi neveiksmīgi un palikusi pēdējā vietā.Žurnāls "Šahs", 1965. gads, Nr. 5 1967. gada pretendentu turnīrā dalījusi 2.-3. vietu ar Valentīnu Kozlovsku un par punktu atpaliekusi no turnīra uzvarētājas Allas Kušniras. 1971. gadā Ohridā Pasaules šaha čempiones izcīņas cikla starpzonu turnīrā dalījusi 2.-3. vietu ar Milunku Lazareviču un iekļuvusi pretendentu skaitā.1971 Ohrid Interzonal Tournament Tomēr pretendentu maču pusfinālā viņa minimāli ar 4½:5½ zaudējusi Allai Kušnirai.1971 Candidates Matches Pēc šī zaudējuma Zatulovska starpzonu turnīros piedalījās vēl trīs reizes, labāko rezultātu sasniedzot 1976. gadā Tbilisi, kad ieņēma 6. vietu.

Divas reizes uzvarējusi Pasaules senioru šaha čempionātos sievietēm (1993, 1997).World Senior Chess Champions Kopš 2000. gada pārcēlusies uz dzīvi Izraēlā.

Pārstāvējusi PSRS un Izraēlas izlases Pasaules šaha olimpiādēs, kurās piedalījusies 3 reizes (1963-1966, 2002). PSRS izlases sastāvā komandu vērtējumā izcīnījusi 2 zelta (1963, 1966), bet individuālajā vērtējumā izcīnījusi zelta (1966) un sudraba (1963) medaļas.OlimpBase :: Women's Chess Olympiads :: Tatiana Zatulovskaya

 Atsauces 

 Ārējās saites 

Kategorija:1935. gadā dzimušie
Kategorija:2017. gadā mirušie
Kategorija:Baku dzimušie
Kategorija:Azerbaidžānas šahisti
Kategorija:Izraēlas šahisti
Kategorija:Krievijas šahisti
Kategorija:PSRS šahisti
Kategorija:PSRS Nopelniem bagātie sporta meistari